NERSA keur ‘n gedeelte van die Munisipale beswaar teen hoë elektrisiteitstariewe goed | Oudtshoorn Municipality
Home>NERSA keur ‘n gedeelte van die Munisipale beswaar teen hoë elektrisiteitstariewe goed
Oudtshoorn, 24 Augustus 2016 – Hiermee wil die munisipaliteit u in kennis stel dat NERSA (Nasionale Energie Reguleerder van Suid-Afrika) die finale elektrisiteitstariewe vir Oudtshoorn Munisipaliteit vir die finansiële jaar 2016/2017, goedgekeur het op 08 Augustus 2016 na die munisipaliteit ‘n beswaar geloods het ten opsigte van sommige van die elektrisiteitstariewe.
Die tariewe wat veral ‘n impak het, en waarna verbruikers moet oplet is die Voorafbetaalde Elektrisiteit 30 Ampère wat vanaf R1.72 (BTW uitgesluit) na R1.59 (BTW uitgesluit) verlaag is. Die implementering van hierdie verlaagde tarief het aanvang geneem op Saterdag 20 Augustus 2016.
Verbruikers wat op hierdie tarief elektrisiteit aangekoop het vanaf 01 Julie 2016 tot en met 19 Augustus 2016 sal ‘n krediet op hulle munisipale rekeninge ontvang binne die volgende 2-3 maande en moet derhalwe hulle munisipale rekeninge noukeurig dophou.
‘n Ander tarief wat melding moet kry is Tyd van Gebruik Tarief op grootmaat verbruikers (11000V verbruikers). Hier het die munisipaliteit besluit om nie die Tyd van Gebruik Tarief soos goedgekeur deur NERSA op grootmaat te implementeer nie, maar wel die Grootmaat Industriële Tarief (11000V) soos deur NERSA goedgekeur.
Die munisipaliteit moedig voorts verbruikers aan om hulle stroombrekers te verlaag asook hulle Ampère op Voorafbetaalde Elektrisiteit te verlaag, om u in staat te stel om minder te betaal vir u verbruik.
Laastens bedank die munisipaliteit alle verbruikers vir hul volgehoue ondersteuning.